נכתב על ידי דורית קרן צבי ב 24/05/2018 17:24:04.
השופט פרי קיבל את המלצת תסקיר המבחן שנערך לנאשם, ללא עבר פלילי, לשחררו למעצר בית, לאור רמת מסוכנות נמוכה. השופט הבהיר כי התרשם מהמפקחות שהוצגו בפניו (אמו וגיסתו של הנאשם), וכי מבלי להקל ראש בדברים, "אין מדובר בתיק דקירה 'קלאסי'...כתיקי הדקירה במועדונים, אלא מדובר בקטטה שהתפתחה והסלימה, ובתוך כך נטל המשיב סכין שהיתה במטבח, ואין מדובר במי שהצטייד מראש באותה סכין...".
לבסוף, לא חסך השופט פרי ביקורת מהתביעה, שביקשה להאריך את מעצרו של הנאשם, שיוצג על ידי עו"ד ווליד כבוב, עד תום ההליכים. "עמדת התביעה אינה ברורה לי", כתב בהחלטתו, "שכן תיק בנסיבות דומות של ריב בין עובדים במועדון הזאפה בהרצליה...הסתיים בשחרורו של אותו עובד למעצר בית...המדינה השלימה עם כך, ולא הגישה ערעור". השופט סיכם עם דבריו על הצורך בהפנמת בג"ץ "הצפיפות", נקב בערבויות, ושחרר את סאפי למעצר בית מלא בבית אמו, עם חלון של שלוש שעות התאווררות, בין היתר בשל הרמאדן, בין שבע לעשר בלילה.